กลุ่มแบงก์กดดันต่อเนื่อง SET สัปดาห์หน้าไซด์เวย์
บล.เคจีไอ (ประเทศไทย) มองว่าตลาดยังน่าจะได้รับแรงกดดันจากหุ้นในกลุ่มแบงก์ต่อในสัปดาห์หน้า เชื่อว่าตลาดจะแกว่งไซต์เวย์-อัพ โดยให้แนวรับ 1,520-1,500 จุด ส่วนแนวต้าน 1,530-1,550 จุด
22 พ.ค. 2558

นายสุโชติ ถิรวรรณรัตน์ ผู้จัดการฝ่ายวิจัย บล.เคจีไอ (ประเทศไทย) เปิดเผยถึงตลาดหุ้นไทยวันนี้ (22 พ.ค.) เทรดกันในกรอบแคบ เนื่องจากตลาดยังไม่ได้มีปัจจัยใหม่เข้ามาช่วยหนุน ขณะเดียวกับตลาดต่างประเทศก็แกว่งตัวในกรอบแคบโดยส่วนใหญ่อยู่ในแดนลบ โดยปัจจัยจากนอกประเทศในเรื่องของกรีซก็ยังไม่มีข้อสรุปออกมา และทางธนาคารกลางสหรัฐ (FED) ยังไม่น่าจะส่งสัญญาณอะไรเกี่ยวกับการปรับอัตราดอกเบี้ย อย่างไรก็ดีให้ติดตามการแถลงของประธานเฟดคืนนี้ ว่าจะมีอะไรออกมาหรือเปล่า
สำหรับตลาดบ้านเราเป็นภาพของการเลือกเล่นหุ้นเป็นรายตัว ไม่มีกลุ่มไหนเด่นชัด นอกจากนี้ มองว่าตลาดยังน่าจะได้รับแรงกดดันจากหุ้นในกลุ่มแบงก์ต่อในสัปดาห์หน้า เนื่องจากมีความกังวลเกี่ยวกับหนี้เสียที่อาจจะมีทยอยออกมาอีก หลังจากที KTB ได้ประกาศออกมาแล้ว และมีการตั้งสำรองฯเพิ่ม
แนวโน้มการลงทุนในสัปดาห์หน้า เชื่อว่าตลาดจะแกว่งไซด์เวย์อัพ โดยให้แนวรับ 1,520-1,500 จุด ส่วนแนวต้าน 1,530-1,550 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
PTT ปิดที่ 361.00 บาท ลดลง 4.00 บาท
PTTGC ปิดที่ 65.25 บาท ลดลง 1.00 บาท
ADVANC ปิดที่ 240.00 บาท เพิ่มขึ้น 5.00 บาท
CPALL ปิดที่ 47.25 บาท เพิ่มขึ้น 0.25 บาท
KTB ปิดที่ 18.60 บาท ไม่เปลี่ยนแปลง
 
ที่มา: สำนักข่าวอินโฟเควสท์